ฐิภารินทร์ ยอดธนาสวัสดิ์

กล้วย คลองหอยโข่ง หรือ ชมชนา คชฐิติคุณ (เกิด 20 ตุลาคม พ.ศ. 2532) เป็นนักร้องลูกทุ่งหญิงที่มีชื่อเสียงในปัจจุบันจากผลงานเพลงดัง ผัวทิ้ง, โสดผัวทิ้ง, อยากมีสามี ทั้งนี้ยังเคยเป็นนักแสดงสังกัดช่อง 3 และปัจจุบันรับงานแสดงอิสระ อีกด้วย

ประวัติ 
กล้วย คลองหอยโข่ง หรือ ชมชนา คชฐิติคุณ มีชื่อและนามสกุลเดิมว่า อังคณา แซ่หลี

ก่อนจะเปลี่ยนชื่อเป็น ฐิภารินทร์ ยอดธนาสวัสดิ์ และเปลี่ยนชื่ออีกครั้งว่า ชมชนา คชฐิติคุณ  เกิดที่อำเภอคลองหอยโข่ง จังหวัดสงขลา กล้วยจบการศึกษาระดับมัธยมศึกษาตอนต้น จาก โรงเรียนหาดใหญ่วิทยาลัย 2 ระดับประกาศนียบัตรวิชาชีพ จากวิทยาลัยเทคโนโลยีพณิชยการหาดใหญ่ และ ระดับอุดมศึกษา จากคณะมนุษยศาสตร์ มหาวิทยาลัยรามคำแหง

กล้วยเข้าสู่วงการบันเทิงโดยเข้าประกวดเวที ดัชชี่บอยแอนด์เกิร์ล ซึ่งได้ คัดเลือกเป็นตัวแทนของภาคใต้ ในปี พ.ศ. 2549 กล้วยได้รับรางวัล ชนะเลิศ จากเวทีการประกวด " Panasonic Star Challenge 2006 " ในประเภท นักร้องเดี่ยว ระดับประเทศ

ในปี พ.ศ. 2551 กล้วยได้เข้าประกวดในรายการ TheSinger ของทางช่อง 3 ผ่านเข้ารอบ ใช้ชื่อในรายการว่า กล้วย R5 หลังจากนั้นก็ได้รับโอกาสจากผู้ใหญ่ทางช่อง 3 ให้ร้องเพลงประกอบละครสุดแต่ใจจะไขว่คว้า  และร่วมแสดงละครร่วมด้วย  หลังจากนั้นก็มีผลงานละครเรื่อยมา

ในปี พ.ศ. 2553 กล้วย เคยเข้าประกวดเดอะสตาร์ ค้นฟ้าคว้าดาว ปี 6 เป็นตัวแทนจากภาคใต้ และเข้ารอบ 22 คน แต่ไม่เข้ารอบ 8 คนสุดท้าย 

ในปี พ.ศ. 2557 กล้วยได้รับโอกาสจากค่าย สหภาพดนตรี เริ่มจากคำชักชวนของ พิษณุ นิ่มสกุล  เข้ามารู้จักกับอาจารย์วสุ ห้าวหาญ  และเทสเสียงกับทางค่ายจนผ่านใช้ชื่อในฐานะศิลปินว่า กล้วย คลองหอยโข่ง และมีผลงานเพลงออกมาเพลงแรกคือ เพลงผัวทิ้ง ค่าย สหภาพลูกทุ่ง ต่อมาเปลี่ยนชื่อค่ายเป็นเจ้าพระยา เรคคอร์ด ในเครือ มิวสิกมูฟเอนเตอร์เทนเมนต์ ปัจจุบันสังกัดค่าย WeFinMusic

 ผลงาน 
 การแสดง 
 ละครโทรทัศน์ 
 ปีพ.ศ.  เรื่อง  รับบทเป็น  หมายเหตุ 2551  สุดแต่ใจจะไขว่คว้า  วิสา เรืองรัตน์ (สา)  แม่หัวลำโพง    รักเธอยอดรัก    2553  ธาราหิมาลัย  จันทู  ละครซีรีส์ชุด 4 หัวใจแห่งขุนเขา ดวงใจอัคนี  ปฐพีเล่ห์รัก  วายุภัคมนตรา  2554 ตะวันเดือด  สาลี่   ดวงตาในดวงใจ  กล้วย   2555  ธรณีนี่นี้ใครครอง  ทองประสาน   เหนือเมฆ 2 มือปราบจอมขมังเวทย์  คุณหมอ  ยุติการออกอากาศ  2556 คุณชายธราธร   แจ๋ว  ละครซีรีส์ชุด สุภาพบุรุษจุฑาเทพคุณชายปวรรุจ คุณชายพุฒิภัทรคุณชายรัชชานนท์คุณชายรณพีร์  2557 กุหลาบซ่อนกลิ่น  กิ๊ปซ่า   รักนี้เจ๊จัดให้  อ้อย  ทรายสีเพลิง  แต้ว  หวานใจนายกระจอก  ฟอง   2558 สัมผัสพิศวง ตอน ผู้รอคอย  อินทรา  (รับเชิญ)ระเบิดเถิดเทิงสิงโตทอง    (รับเชิญ)  2559 มือปราบสายเดี่ยว  กุ้ง  บุษบาหน้าตลาด  หวาน  (รับเชิญ)  2560 ตะวันยอแสง  แก้ว    2567 ดวงใจเทวพรหม (ละครโทรทัศน์)  แจ๋ว​ (วัยสาว)​ (รับเชิญ)​

 มิวสิกวีดีโอ 
 เก็บไว้นานนาน แสดงเป็น "ทวน แสงอินทร์" คู่กับ พศุตม์ บานแย้ม ของ หลวงไก่ อาร์ สยาม
 ผัวทิ้ง
 อยากมีสามี
 ของขาด
 มีความลำไย
 สาป
 โสดผัวทิ้ง

 เพลง 
 พ.ศ. 2551 เพลงประกอบละคร "สุดแต่ใจจะไขว่คว้า" ประกอบละครเรื่อง สุดแต่ใจจะไข่วคว้า
 พ.ศ. 2557
 เพลง "ผัวทิ้ง"
 เพลง "แฟนเก็บที่ดี"
 เพลง "รักเท่าหัวใจ"
 พ.ศ. 2558 single "อยากมีสามี"
 พ.ศ. 2560 single "หลงกลผู้ชาย"
 พ.ศ. 2561
 single “ของขาด”
 single "สถานีปลายทาง"
 พ.ศ. 2562
 single "มีความลำไย"
 single "สาป"

 พ.ศ. 2563
 single “โสดผัวทิ้ง”

 อัลบั้ม สหภาพลูกทุ่ง 
 "ผัวทิ้ง"
 "แฟนเก็บที่ดี"
 "รักเท่าหัวใจ"

 เดอะสตาร์ ค้นฟ้าคว้าดาว ปี 6 
ในปี พ.ศ. 2553 กล้วยเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 6 ตัวแทนภาคใต้ เข้ารอบ 22 คน แต่ไม่ผ่านเข้ารอบ 8 คนสุดท้าย

 เพลงใช้ในรอบคัดเลือก
 เพลง "ผู้ชายในฝัน" - พุ่มพวง ดวงจันทร์
 เพลง "เสียงของหัวใจ" - แอน ธิติมา

 เพลงรอบ 22 คนสุดท้าย
 เพลง "ห้ามทิ้ง" - กฤชกนก สวยสด (อะตอม ไมค์ไอดอล)

 รางวัลที่ได้รับ 

รางวัล ศิลปินลูกทุ่งฝ่ายหญิงยอดนิยม ประจำปี 2559 มหานครอวอร์ดส ครั้งที่ 13  จากเพลง "อยากมีสามี" คลื่น FM 95 ลูกทุ่งมหานคร อสมท จำกัดมหาชน

รางวัล เพลงลูกทุ่งฮิตมาราธอน ประจำปี 2560 มหานครอวอร์ดส ครั้งที่ 14  จากเพลง "อยากมีสามี" คลื่น FM 95 ลูกทุ่งมหานคร อสมท จำกัดมหาชน

รางวัล เพลงไทยลูกทุ่งที่ได้รับรางวัลอันดับที่ 1 ที่เปิดบนสถานีวิทยุมากที่สุดในกรุงเทพ และปริมณฑล ทั้งหมด 40 สถานี ในเดือน ธันวาคม 2014 จากเพลง "ผัวทิ้ง" โดย Intensive Watch

รางวัล เพลงไทยลูกทุ่งที่ได้รับรางวัลอันดับที่ 1 ที่เปิดบนสถานีวิทยุมากที่สุดในกรุงเทพ และปริมณฑล ทั้งหมด 40 สถานี ในเดือน มีนาคม และ เมษายน 2016 จากเพลง"อยากมีสามี" โดย Intensive Watch

รางวัล เพลงไทยลูกทุ่งที่ได้รับรางวัลอันดับที่ 1 ที่เปิดบนสถานีวิทยุมากที่สุดในกรุงเทพ และปริมณฑล ทั้งหมด 40 สถานี ในเดือน สิงหาคม 2020 จากเพลง"โสดผัวทิ้ง" โดย Intensive Watch

นักร้องลูกทุ่งหญิงที่สุดแห่งปี 2015 ในงาน daradaily The Great Awards ครั้งที่ 5 (เข้าชิง)

นักร้องลูกทุ่งหญิงที่สุดแห่งปี 2016 ในงาน daradaily The Great Awards ครั้งที่ 6 (เข้าชิง)

 แหล่งข้อมูลอื่น 


หมวดหมู่:นักแสดงหญิงชาวไทย
หมวดหมู่:นักแสดงจากจังหวัดสงขลา
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดสงขลา
หมวดหมู่:ศิลปินสังกัดสหภาพดนตรี
หมวดหมู่:ชาวไทยเชื้อสายจีน
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง